তৈত্তিরীয় উপনিষদ
তৈত্তিরীয় উপনিষদ (সংস্কৃত: तैत्तिरीय उपनिषद्) হলো যজুর্বেদের অন্তর্গত সংস্কৃত ভাষায় রচিত একটি হিন্দু ধর্মগ্রন্থ। এটি মুখ্য উপনিষদগুলোর একটি, এবং সম্ভবত খ্রিস্টপূর্ব ৬ষ্ঠ শতাব্দীতে রচিত। তৈত্তিরীয় উপনিষদ যজুর্বেদের তৈত্তিরীয় শাখার সাথে যুক্ত, যা ঋষি বৈশম্পায়নের শিষ্যরা  প্রথম প্রচার করেন। এটি মুক্তিকা শাস্ত্রের সপ্তম হিসেবে তালিকাভুক্ত। তৈত্তিরীয় উপনিষদ হল তৈত্তিরীয় আরণ্যকের সপ্তম, অষ্টম ও নবম অধ্যায়, যেগুলোকে যথাক্রমে শিক্ষাবল্লী, আনন্দবল্লী ও ভৃগুবল্লীও বলা হয়। এই উপনিষদটিকে "কৃষ্ণ" যজুর্বেদের অংশ হিসাবে শ্রেণিবদ্ধ করা হয়েছে। অন্যদিকে "শ্বেত" (সুবিন্যস্ত) যজুর্বেদের অন্তর্গত বৃহদারণ্যক উপনিষদ ও ঈশোপনিষদ অনুবিদ্ধ রয়েছে। এই উপনিষদে এমন শ্লোকগুলো অন্তর্ভুক্ত রয়েছে যাদের কিছু আংশিকভাবে প্রার্থনা ও আশির্বাদ, কিছু আংশিকভাবে ধ্বনিতত্ত্ব ও অনুশীলন উপর নির্দেশনা, আংশিকভাবে প্রাচীন বৈদিক গুরুকুল থেকে স্নাতক শিষ্যদের উদ্দেশ্যে দেওয়া নীতি ও নৈতিকতার বিষয়ক উপদেশ, আংশিকভাবে রূপক, এবং কিছু আংশিকভাবে দার্শনিক নির্দেশনা।